				|

		52013PC0521

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1698/2005 ón gComhairle maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT) /* COM/2013/0521 final - 2013/0247 (COD) */

			   	MEABHRÁN MÍNIÚCHÁIN
1.           COMHTHÉACS AN TOGRA
Síneadh a chur leis an maolú maidir leis na
Ballstáit sin a bhfuil deacrachtaí tromchúiseacha ag bagairt orthu i ndáil lena
gcobhsaíocht airgeadais rátaí méadaithe cómhaoinithe a úsáid.
·      Forais agus cuspóirí an togra
I ngeall ar an ngéarchéim mharthanach airgeadais
agus eacnamaíoch, tá brú ar acmhainní airgeadais náisiúnta agus na Ballstáit ag
tabhairt faoi na beartais um chomhdhlúthú fioscach is gá. Ina fhianaise sin, tá
tábhacht ar leith lena áirithiú go gcuirfear i bhfeidhm cláir forbartha tuaithe
a mhéad agus is féidir.
Is minic is dúshlánach cur chun feidhme clár, de
thoradh na bhfadhbanna leachtachta atá ann de dheasca comhdhlúthú fioscach. Is
amhlaidh atá go háirithe i gcás na mBallstát sin is mó atá thíos leis an
ngéarchéim airgeadais agus a fuair cúnamh airgeadais faoi chlár coigeartaithe.
Go dtí seo, tá cúnamh airgeadais faighte ag seacht dtír agus tá clár
coigeartaithe maicreacnamaíoch comhaontaithe acu leis an gCoimisiún. Is iad sin
an Chipir, an Ungáir, an Rómáin, an Laitvia, an Phortaingéil, an Ghréig agus
Éire, dá ngairtear "tíortha cláir" anseo feasta. Níl an Ungáir, an
Rómáin ná an Laitvia faoi chlár coigeartaithe a thuilleadh.
Chun a áirithiú go leanfaidh na Ballstáit sin (nó
aon Bhallstát eile a d'fhéadfadh tairbhe a bhaint as clár cúnaimh den sórt sin
amach anseo) de chláir forbartha tuaithe a chur chun feidhme ar bhonn
praiticiúil agus de chistí a eisíoc do thionscadail, tá forálacha sa togra seo
lena bhféadfadh na Ballstáit sin rátaí cómhaoinithe méadaithe a úsáid, gan a
leithdháileadh foriomlán faoin mbeartas forbartha tuaithe don tréimhse
2007-2013 a mhodhnú. Ar an dóigh sin, cuirfear acmhainní airgeadais breise ar
fáil do na Ballstáit in aimsir na cruóige agus is fusa a bheidh sé leanúint de na
cláir a chur chun feidhme ar bhonn praiticiúil dá bharr sin.
·
Comhthéacs ginearálta agus forálacha atá i
bhfeidhm i réimse beartais an togra
Foráiltear in Airteagal 70(4c) de Rialachán
(CE) Uimh. 1698/2005 do mhaolú lena méadófar uasteorainneacha ranníocaíochta
an Chiste Eorpaigh Talmhaíochta um Fhorbairt Tuaithe (CETFT), atá leagtha amach
i mír 3, i mír 4 agus i mír 5 den Airteagal céanna, go dtí
uasmhéid 95 % den chaiteachas poiblí incháilithe sna réigiúin atá
incháilithe faoin gcuspóir cóineasaithe agus sna réigiúin is forimeallaí agus
sna hoileáin bheaga Aeigéacha, agus go dtí 85 % den chaiteachas poiblí
incháilithe i réigiúin eile. Faoi láthair, níl feidhm ag an maolú sin ach ar an
gcaiteachas arna thabhú ag na gníomhaireachtaí a dhéanann íocaíochtaí go dtí an
31 Nollaig 2013.
·
Comhsheasmhacht le beartais agus cuspóirí eile
an Aontais
Tá an togra comhsheasmhach le tograí agus le
tionscnaimh eile arna nglacadh ag an gCoimisiún Eorpach mar fhreagairt ar an
ngéarchéim airgeadais.
2.           TORTHAÍ AN CHOMHAIRLIÚCHÁIN LEIS NA
PÁIRTITHE LEASMHARA AGUS MEASÚNUITHE TIONCHAIR
·
Comhairliúchán leis na páirtithe leasmhara
Níor eagraíodh aon chomhairliúchán le
geallsealbhóirí seachtracha.
·      Bailiú agus úsáid saineolais
Níor ghá saineolas seachtrach a úsáid.
·
Anailís ar an tionchar
Féadfaidh na Ballstáit atá ag fáil cúnaimh
airgeadais iarraidh a chur isteach chuig an gCoimisiún ar mhodhnú ar a gclár
forbartha tuaithe 2007‑2013 agus úsáid a bhaint as an maolú chun rátaí
cómhaoinithe is airde ná an gnáthráta a chur i bhfeidhm. Tá Éire, an Ghréig
agus an Phortaingéil ag baint úsáide as an maolú sin faoi láthair, ach ní go
dtí an t‑uasmhéid is féidir i ngach cás. Ós rud é nach n‑athrófar
leithdháileadh airgeadais foriomlán na tréimhse sin ón CETFT do na Ballstáit
agus do na cláir lena mbaineann, is éard a dhéanann an t‑ardú ar rátaí
cómhaoinithe an AE, suim foriomlán na ranníocaíochta poiblí atá ar fáil ag
cláir forbartha tuaithe le linn na tréimhse clárúcháin a laghdú. Níl sé de
rogha ag na Ballstáit atá ag fáil cúnaimh airgeadais rátaí ranníocaíochtaí ón
CETFT faoi na cláir forbartha tuaithe reatha (2007‑2013) a mhéadú ach i
gcás an chaiteachais a tabhaíodh agus a thabhófar go dtí an
31 Nollaig 2013 (don tréimhse ina mbeidh an Ballstát ag fáil cúnamh
airgeadais) agus, dá bhrí sin, ní bheidh an rogha sin ar fáil go dtí dáta
incháilitheachta deiridh an chaiteachais, mar atá, an 31 Nollaig 2015.
I gcás an chaiteachas a thabhófar le linn na
tréimhse clárúcháin nua (2014-2020), féadfar, de réir Airteagal 22 de
Rialachán (AE) Uimh. …/… [Rialachán na bhForálacha Coiteanna (RFC)], méadú
deich bpointe céatadáin os cionn an ráta cómhaoinithe a chur le ráta
ranníocaíochta an CETFT is infheidhme maidir le gach beart don CETFT. Faoin
gcóras nua seo, lena gcuirfear an breisiú céanna le gach beart, is féidir, i
gcásanna áirithe, go mbeidh athruithe ar na rátaí ranníocaíochta ón CETFT arb
ísle nó arb airde iad ná na rátaí a bhaineann leis an gcóras atá ann faoi
láthair faoi Airteagal 70(4c) de Rialachán (CE) Uimh. 1698/2005.
Má chuirtear deireadh 2013, agus an tréimhse ina
mbeidh an Ballstát ag fáil cúnamh airgeadais, mar theorainn ama leis an rogha
dá bhforáiltear in Airteagal 70(4c) de Rialachán (CE)
Uimh. 1698/2005, mar atá, rátaí ranníocaíochta ón CETFT arb airde iad ná
an gnáthráta a úsáid faoi na cláir forbartha tuaithe atá ann faoi láthair, is
baol go ndéanfar dochar tromchúiseach don úsáid is mó agus is éifeachtaí is
féidir a bhaint as an maoiniú ón CETFT i gcás na gclár forbartha tuaithe lena
mbaineann sula mbeidh an rogha ann breisiú a fháil faoi na cláir nua.
3.           EILIMINTÍ DLÍ AN TOGRA
·
Achoimre ar na bearta atá beartaithe
Tá sé beartaithe Airteagal 70(4c) de
Rialachán (CE) Uimh. 1698/2005 a leasú chun gur féidir leis na Ballstáit
atá ag fáil cúnamh airgeadais leas a bhaint as an méadú 10 bpointe céatadáin, i
gcás na ngealltanas buiséadach oscailte don tréimhse chlárúcháin 2007‑2013
amháin, go dtí deireadh na tréimhse incháilitheachta agus éileamh a dhéanamh
air ina n-iarrataí ar an iarmhéid deiridh fiú mura bhfuil an cúnamh airgeadais
á chur ar fáil a thuilleadh.
·
Bunús Dlí
Airteagail 42 agus 43 den CFAE.
·      Prionsabal na coimhdeachta
Comhlíonann an togra prionsabal na coimhdeachta a
mhéad is go ndéantar iarracht ann tacaíocht mhéadaithe a thabhairt ón CETFT do
Bhallstáit áirithe a bhfuil deacrachtaí tromchúiseacha acu, go háirithe i ndáil
lena bhfás eacnamaíoch agus lena gcobhsaíocht airgeadais agus le meathlúchán ar
a staid maidir le heasnamh agus fiachas, meathlúchán ar de dheasca na ndálaí
idirnáisiúnta eacnamaíocha agus airgeadais é freisin. Ina fhianaise sin, is gá
sásra sealadach a bhunú ar leibhéal an Aontais lenar féidir maolú ó ghnáthrátaí
cómhaoinithe an CETFT.
·
Prionsabal na comhréireachta
Comhlíonann an togra prionsabal na comhréireachta:
Tá an síneadh ar chur i bhfeidhm na rátaí cómhaoinithe
méadaithe comhréireach leis an ngéarchéim mharthanach eacnamaíoch agus leis na
hiarrachtaí eile a rinneadh le cuidiú leis na Ballstáit sin.
·
Roghnú na n‑ionstraimí
An ionstraim atá beartaithe: leasú ar an Rialachán
reatha.
Tá iniúchadh déanta ag an gCoimisiún i dtaobh na
ndeiseanna atá ann bearta a dhéanamh faoin gcreat dlí atá ann agus measann sé,
i bhfianaise na taithí atá faighte go dtí seo, gur gá modhnú ar
Rialachán (CE) Uimh. 1698/2005 a bheartú.
4.           IMPLEACHT BHUISÉADACH
Níl imreofar aon tionchar ar leithreasuithe faoi
chomhair gealltanas ós rud é nach bhfuil aon mhodhnú beartaithe ar na suimeanna
uasta de mhaoiniú an CETFT dá bhforáiltear sna Cláir Oibríochtúla i gcomhair na
tréimhse cláraithe 2007-2013.
Thairis sin, féadfar EUR 90 milliún a chur
leis na leathreasuithe is gá a íoc i mbuiséad 2014 i gcás ina leanfaidh
Ballstáit de na rátaí cómhaoinithe méadaithe a chur chun feidhme.
I bhfianaise na n‑iarrataí ó Bhallstáit go
mbainfeadh siad tairbhe as an mbeart seo, agus éabhlóid chur isteach na n‑íocaíochtaí
eatramhacha á cur san áireamh aige, athbhreithneoidh an Coimisiún na dálaí
agus, más gá, dearcfaidh sé ar bhearta ábhartha.
2013/0247 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear Rialachán (CE) Uimh. 1698/2005
ón gComhairle maidir le tacaíocht d'fhorbairt na tuaithe ón gCiste Eorpach
Talmhaíochta um Fhorbairt Tuaithe (CETFT)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an
Aontais Eorpaigh, agus go háirithe Airteagal 42 agus Airteagal 43 de,
Ag féachaint don togra ón gCoimisiún Eorpach,
Tar éis an dréachtghníomh reachtach a chur
chuig na Parlaimintí náisiúnta,
Ag féachaint don tuairim ó Choiste Eacnamaíoch
agus Sóisialta na hEorpa[1],
Ag féachaint don tuairim ó Choiste na
Réigiún[2],
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       I ngeall ar an ngéarchéim
airgeadais agus ar an gcor chun donais eacnamaíoch ar fud an domhain nach
bhfacthas riamh roimhe, tá díobháil thromchúiseach déanta don fhás eacnamaíoch
agus don chobhsaíocht airgeadais agus tá meath mór tagtha ar dhálaí airgeadais
agus eacnamaíocha i roinnt Ballstát. Go háirithe, tá Ballstáit áirithe i
ndeacrachtaí tromchúiseacha nó tá deacrachtaí den sórt sin ag bagairt orthu, go
háirithe fadhbanna lena bhfás eacnamaíoch agus lena gcobhsaíocht airgeadais
agus le meathlúchán ar a riocht maidir le heasnaimh agus fiachas, agus
fadhbanna a bhaineann le dálaí idirnáisiúnta eacnamaíocha agus airgeadais
freisin.
(2)       Cé go ndearnadh bearta
tábhachtacha cheana féin, lena n‑áirítear leasuithe ar an gcreat
reachtach, ar mhaithe le héifeachtaí diúltacha na géarchéime a fhrithchothromú,
tá tionchar na géarchéime airgeadais ar an bhfíorgheilleagar le brath go
forleathan fós, agus tá méadú faoin mbrú ar acmhainní airgeadais náisiúnta.
(3)       I bhfianaise na ndeacrachtaí
tromchúiseacha a bhfuil na Ballstáit fós i ngleic leo maidir lena gcobhsaíocht
airgeadais, agus chun teorainn a chur leis na drochéifeachtaí a thagann astu
sin le linn an aistrithe ón tréimhse chlárúcháin atá ann faoi láthair go dtí an
ceann atá le bheith ann, chun an úsáid is fearr a bhaint as cistí CETFT atá ar
fáil, ba cheart síneadh a chur le tréimhse an mhaolaithe lena méadaítear
uasrátaí ranníocaíochta chistí an CETFT dá bhforáiltear in
Airteagal 70(4c) den Rialachán CE) Uimh. 1698/2005[3] ón gComhairle, síneadh go dtí
an dáta deiridh incháilitheachta caiteachais don tréimhse chlárúcháin 2007‑2013,
mar atá, an 31 Nollaig 2015.
(4)       Níor cheart go mbeadh an
fhéidearthacht íocaíochtaí eatramhacha agus íocaíochtaí an iarmhéid deiridh a
mhéadú 10 bpointe céatadáin os cionn an ráta cómhaoinithe teoranta don tréimhse
ina mbeidh an Ballstát ag fáil cúnamh airgeadais i gcomhréir le Rialachán (AE)
Uimh. 407/2010, Rialachán (CE) Uimh. 332/2002 nó an Conradh lena
mbunaítear an Sásra Cobhsaíochta Eorpach, toisc go mbeidh deacrachtaí móra ag
an mBallstát fós cómhaoiniú ón mbuiséad náisiúnta a áirithiú, fiú tar éis an
cúnamh airgeadais a bheith curtha i gcrích.
(5)       I gcomhréir le conclúidí na
Comhairle Eorpaí an 7-8 Feabhra 2013 agus mar a fhoráiltear in Airteagal 22 de
[RFC], beidh feidhm ag an ardú 10 bpointe céatadáin ar an ráta cómhaoinithe i
ndáil leis an tréimhse chlárúcháin 2014-2020 go dtí an 30 Meitheamh 2016, tráth
a ndéanfar athbhreithniú ar an bhféidearthacht an t-ardú a thabhairt. Toisc go
bhfuil forluí ann idir na tréimhsí clárúcháin 2007-2013 agus 2014‑2020,
is gá a áirithiú go gcaithfear go comhsheasmhach aonfhoirmeach le Ballstáit a
fhaigheann cúnamh airgeadais sa dá thréimhse. Dá bhrí sin, ba cheart go mbeadh
an Ballstát atá ag fáil cúnamh airgeadais in ann leas a bhaint as an ardú ar an
ráta cómhaoinithe go dtí deireadh na tréimhse incháilitheachta agus é a éileamh
ina n‑iarrataí ar an iarmhéid deiridh, fiú mura bhfuil an cúnamh
airgeadais á sholáthar a thuilleadh.
(6)       Ós rud é gurb ionann an
spriocam atá socraithe in Airteagal 70(4c) agus deireadh na tréimhse
clárúcháin agus na gceanglas maidir le clárúchán agus nósanna imeachta, is cuí
go dtiocfaidh an Rialachán seo i bhfeidhm ar lá a fhoilsithe in Iris
Oifigiúil an Aontais Eorpaigh.
(7)       Ba cheart, mar sin, Rialachán
(CE) Uimh. 1698/2005 a leasú dá réir sin,
TAR ÉIS AN RIALACHÁN SEO A GHLACADH:
Airteagal 1
Leasaítear Airteagal 70(4c) de Rialachán (CE)
Uimh. 1698/2005 mar seo a leanas:
(a)
(a) Sa chéad fhomhír, cuirtear an méid seo a leanas
in ionad na coda tosaigh:
"De mhaolú ar na
huasmhéideanna atá leagtha amach i mír 3, i mír 4 agus i mír 5,
féadfar rannchuidiú an CETFT a mhéadú go huasmhéad 95 % den chaiteachas
poiblí incháilithe sna réigiúin atá incháilithe faoin gcuspóir cóineasaithe
agus sna réigiúin is forimeallaí agus sna hoileáin bheaga Aeigéacha, agus go 85 %
den chaiteachas poiblí incháilithe i réigiúin eile. Beidh feidhm ag na rátaí
sin maidir leis an gcaiteachas incháilithe arna nua-thuairisciú i ngach ráiteas
deimhnithe caiteachais arna thabhú, i gcás ina gcomhlíonann Ballstát, tar éis
an [OPOCE please insert date of entry into force of this Regulation],
ceann amháin de na coinníollacha seo a leanas:"
(b)
(b) Cuirtear an méid seo a leanas in ionad an dara
fomhír:
"Cuirfidh
Ballstát ar mian leis leas a bhaint as an maolú dá bhforáiltear sa chéad
fhomhír iarraidh faoi bhráid an Choimisiúin a chlár forbartha tuaithe a mhodhnú
dá réir sin. Beidh feidhm ag an maolú ón tráth a mbeidh an modhnú formheasta ag
an gCoimisiún."
Airteagal 2
Tiocfaidh an Rialachán seo i bhfeidhm lá a
fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa,             Thar
ceann na Comhairle,
An tUachtarán                                               An
tUachtarán
RÁITEAS AIRGEADAIS REACHTACH
 RÁITEAS AIRGEADAIS || AGRI/I1/2013/1278200
 6.20.2013.6
   || DÁTA: 17.05.2013
 1. || CEANNTEIDEAL BUISÉID:   05 04 Forbairt Tuaithe   ||
 2. || TEIDEAL:   Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 1698/2005 ón gComhairle maidir le tacaíocht d'fhorbairt na tuaithe ón gCiste Eorpach Talmhaíochta um Fhorbairt Tuaithe (CETFT)
 3. || BUNÚS DLÍ:   Airteagal 43(2) den Chonradh ar Fheidhmiú an Aontais Eorpaigh.
 4. || AIDHMEANNA:   Leis an Rialachán seo, cuirtear síneadh go dtí deireadh 2015 leis an maolú lena bhféadfaidh Ballstáit atá ag fáil cúnaimh airgeadais rátaí ranníocaíochta an CETFT a mhéadú, go dtí 95 % i réigiúin atá faoin gCuspóir Cóineasaithe agus sna réigiúin is forimeallaí agus sna hoileáin bheaga Aeigéacha, agus go dtí 85 % i réigiúin eile.
 5. || IMPLEACHTAÍ AIRGEADAIS || TRÉIMHSE 12 MHÍ (EUR milliún) || BLIAIN AIRGEADAIS REATHA 2013 (EUR milliún) || AN CHÉAD BLIAIN AIRGEADAIS EILE 2014 (EUR milliún)
 5.0 || CAITEACHAS -               ARNA MHUIREARÚ AR BHUISÉAD AN AE (AISÍOCAÍOCHTAÍ/IDIRGHABHÁLACHA) -               ÚDARÁIS NÁISIÚNTA -               EILE ||   ||   || CA: - PA: + 90
 5.1 || IONCAM -               ACMHAINNÍ DÍLSE AN AE (TOBHAIGH/DLEACHTANNA CUSTAIM) -               NÁISIÚNTA ||   ||   ||
   ||   || 2015 || 2016 || 2017 || 2018
 5.0.1 || CAITEACHAS MEASTA ||   ||   || PA: - 90 ||
 5.1.1 || IONCAM MEASTA ||   ||   ||   ||
 5.2 || MODHANNA RÍOMHA: -
 6.0 || AN FÉIDIR AN TIONSCADAL A MHAOINIÚ Ó LEITHREASUITHE A CUIREADH ISTEACH SA CHAIBIDIL ÁBHARTHA DEN BHUISÉAD REATHA? || n.b.
 6.1 || AN FÉIDIR AN TIONSCADAL A MHAOINIÚ TRÍ AISTRIÚ A DHÉANAMH IDIR CHAIBIDLÍ AN BHUISÉID REATHA? || n.b.
 6.2 || AN mBEIDH GÁ LE BUISÉAD FORLÍONTACH? || NÍL
 6.3 || AN GÁ LEITHREASUITHE A CHUR ISTEACH I mBUISÉID AMACH ANSEO? || NÍL
 BARÚLACHA: Maidir le leathreasuithe faoi chomhair gealltanas, ní bhainfidh aon tionchar airgeadais le modhnú Rialachán 1698/2005 toisc nach n‑athrófar an t‑imchlúdach foriomlán le haghaidh forbartha tuaithe ná a mhiondealú bliantúil.   I gcás íocaíochtaí, is féidir go dtabharfar aisíocaíochtaí níos airde don Bhallstát lena mbaineann de bharr an tsínidh leis an maolú lena bhféadfar rátaí cómhaoinithe méadaithe a chur i bhfeidhm. Ní bheidh aon tionchar ag an togra in 2013. Ar bhonn na réamhaisnéise íocaíochta is déanaí a bhfuil fáil uirthi ó na Ballstáit, is féidir a mheas go mbeidh riachtanais íocaíochtaí tuairim is EUR 90 milliún ann in 2014 (i gcomparáid le cás ina dtiocfadh deireadh le cur chun feidhme rátaí méadaithe in 2013). Cúiteofar an tsuim sin tráth chlabhsúr na gclár, in 2017, is dóichí.   I bhfianaise na n‑iarrataí ó Bhallstáit go mbainfeadh siad tairbhe as an mbeart seo, agus éabhlóid chur isteach na n‑íocaíochtaí eatramhacha á cur san áireamh aige, athbhreithneoidh an Coimisiún na dálaí agus, más gá, dearcfaidh sé ar bhearta ábhartha.
[1]               IO C , , lch. .
[2]               IO C , , lch. .
[3]               IO L 277, 21.10.2005, lch.1.


				|

		52012PC0724

			Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear gníomhartha reachtacha áirithe i réimse staidrimh talmhaíochta agus iascaigh /* COM/2012/0724 final - 2012/0343 (COD) */

			   	MEABHRÁN MÍNIÚCHÁIN
1.           COMHTHÉACS
AN TOGRA
Déantar idirdhealú sa Chonradh ar Fheidhmiú an
Aontais Eorpaigh (CFAE) idir (a) na cumhachtaí arna dtarmligean chuig an
gCoimisiún chun gníomhartha neamhreachtacha a bhfuil feidhm ghinearálta leo a
ghlacadh chun eilimintí neamhriachtanacha áirithe den ghníomh reachtach a
fhorlíonadh nó a leasú mar atá leagtha síos in Airteagal 290(1) den CFAE
(gníomhartha tarmligthe), agus (b) na cumhachtaí arna dtabhairt don Choimisiún
coinníollacha comhionanna a ghlacadh chun gníomhartha de chuid an Aontais atá
ina gceangal dlí a chur chun feidhme mar atá leagtha síos in Airteagal 291(2)
den CFAE (gníomhartha cur chun feidhme).
Tá gealltanas tugtha ag an gCoimisiún[1], maidir le Rialachán (AE) Uimh. 182/2011 ó Pharlaimint na
hEorpa agus ón gComhairle an 16 Feabhra 2011 lena leagtar síos na
rialacha agus na prionsabail ghinearálta a bhaineann leis na sásraí maidir le
rialú ag na Ballstáit ar fheidhmiú cumhachtaí cur chun feidhme ag an gCoimisiún[2],athbhreithniú a dhéanamh ar ghníomhartha reachtacha a
bhfuil tagairtí iontu faoi láthair don nós imeachta rialúcháin lena ngabhann
grinnscrúdú i gcomhthéacs na gcritéar atá leagtha síos sa Chonradh.
Is é an cuspóir foriomlán gach foráil a
thagraíonn don nós imeachta rialúcháin lena ngabhann grinnscrúdú a bhaint as
gach ionstraim reachtach faoi dheireadh sheachtú téarma na Parlaiminte
(Meitheamh 2014).
Is í aidhm an togra seo naoi ngníomh
reachtacha i réimse staidrimh talmhaíochta agus iascaigh a leasú chun iad a
ailíniú leis an gcomhthéacs nua institiúideach.
Ar mhaithe le bheith críochnúil, is é seo a
leanas liosta na n-ionstraimí atá le hailíniú:
(1)
Treoir 96/16/CE ón gComhairle an 19 Márta 1996
maidir le suirbhéanna staidrimh ar bhainne agus táirgí bainne[3];
(2)
Rialachán (CE) Uimh. 138/2004 ó Pharlaimint na
hEorpa agus ón gComhairle an 5 Nollaig 2003 maidir leis na cuntais
eacnamaíochta talmhaíochta sa Chomhphobal[4];
(3)
Rialachán (CE) Uimh. 1921/2006 ó Pharlaimint
na hEorpa agus ón gComhairle an 18 Nollaig 2006 maidir le tíolacadh
sonraí staidrimh i ndáil le táirgí iascaigh a chuirtear i dtír i mBallstáit
agus lena n-aisghairtear Rialachán (CEE) Uimh. 1382/91 ón gComhairle[5];
(4)
Rialachán (CE) Uimh. 762/2008 ó Pharlaimint na
hEorpa agus ón gComhairle an 9 Iúil 2008 maidir le tíolacadh
staidrimh i ndáil le dobharshaothrú ag Ballstáit agus lena n-aisghairtear
Rialachán (CE) Uimh. 788/96 ón gComhairle[6];
(5)
Rialachán (CE) Uimh. 1165/2008 ó Pharlaimint
na hEorpa agus ón gComhairle an 19 Samhain 2008 maidir le staidreamh
beostoic agus feola agus lena n‑aisghairtear Treoir 93/23/CEE, Treoir 93/24/CEE
agus Treoir 93/25/CEE ón gComhairle[7];
(6)
Rialachán (CE) Uimh. 216/2009 ó Pharlaimint na
hEorpa agus ón gComhairle an 11 Márta 2009 maidir le Ballstáit atá ag
iascaireacht i limistéir áirithe seachas i limistéir an Atlantaigh Thuaidh do
thíolacadh staidrimh ar ghabháil ainmniúil (athmhúnlú)[8];
(7)
Rialachán (CE) Uimh. 217/2009 ó Pharlaimint na
hEorpa agus ón gComhairle an 11 Márta 2009 maidir le Ballstáit atá ag
iascaireacht san Atlantach Thiar Thuaidh do thíolacadh staidrimh ar ghabháil
agus ar ghníomhaíocht (athmhúnlú)[9];
(8)
Rialachán (CE) Uimh. 218/2009 ó Pharlaimint na
hEorpa agus ón gComhairle an 11 Márta 2009 maidir le Ballstáit atá ag
iascaireacht san Atlantach Thoir Thuaidh do thíolacadh staidrimh ar ghabháil
ainmniúil (athmhúnlú)[10];
(9)
Rialachán (CE) Uimh. 543/2009 ó Pharlaimint na
hEorpa agus ón gComhairle an 18 Meitheamh 2009 maidir le staidreamh i
ndáil le barra agus lena n‑aisghairtear Rialacháin Uimh. 837/90
(CEE) agus Uimh. 959/93 (CEE) ón gComhairle[11].
2.           TORTHAÍ
AN CHOMHAIRLIÚCHÁIN LE PÁIRTITHE LEASMHARA AGUS MEASÚNUITHE TIONCHAIR
Ní raibh gá le comhairliúchán leis na
páirtithe leasmhara ná le measúnú tionchair.
3.           EILIMINTÍ
DLÍTHIÚLA AN TOGRA
·      Achoimre ar an ngníomhaíocht atá beartaithe
Is é cuspóir an togra seo naoi ngníomh
reachtacha i réimse staidrimh talmhaíochta agus iascaigh a leasú chun go mbeidh
siad ag teacht leis an gcomhthéacs nua institiúideach.
Is í an aidhm atá ann go háirithe na
cumhachtaí atá ag an gCoimisiún a aithint agus an nós imeachta cuí a bhunú chun
bearta a ghlacadh ar bhonn na gcumhachtaí sin.
·      Cuíchóiriú an Chórais Staidrimh Eorpach
Le Rialachán (CE) Uimh. 223/2009 ó Pharlaimint na hEorpa agus ón
gComhairle an 11 Márta 2009 maidir le staidreamh Eorpach[12] sainmhíníodh an Córas
Staidrimh Eorpach (CSE) mar chomhpháirtíocht idir an t-údarás staidrimh
Eorpach, arb é an Coimisiún (Eurostat) é, agus na hinstitiúidí náisiúnta
staidrimh (INSanna) agus údaráis náisiúnta eile a bhfuil freagracht orthu i
ngach Ballstát as staidreamh Eorpach a fhorbairt, a tháirgeadh agus a scaipeadh.
Féachtar ar an gCoiste um an gCóras Staidrimh
Eorpach (CCSE), arna bhunú le hAirteagal 7 de Rialachán (CE) Uimh. 223/2009,
mar bhratchoiste laistigh den CSE. Cuidíonn sé leis an gCoimisiún a chumhachtaí
cur chun feidhme a fheidhmiú i réimsí staidrimh áirithe. Ní áirítear staidrimh talmhaíochta ná iascaigh leo
sin ar réimsí iad ina dtugann an Buanchoiste um Staidreamh
Talmhaíochta (BST) cúnamh don Choimisiún[13].
Tá an Coimisiún ag beartú struchtúr nua a
thabhairt don CSE a mbeidh sé mar aidhm aige comhordú agus comhpháirtíocht a
fheabhsú i struchtúr pirimide soiléir laistigh den CSE, leis an CCSE mar an
comhlacht straitéiseach is airde. Gné amháin den chuíchóiriú sin is ea
cumhachtaí coisteolaíochta a chomhchruinniú sa CCSE. Thug an CCSE tacaíocht don
chur chuige nua sin i mí Feabhra 2012[14].
Is éard atá molta mar sin na naoi ngníomh
reachtacha a leasú chun tagairtí don CCSE a chur in ionad tagairtí don BST.
·      Bunús Dlí
Airteagal 338(1) den Chonradh ar
Fheidhmiú an Aontais Eorpaigh.
·      Rogha ionstraime
Rialachán ó Pharlaimint na hEorpa agus ón
gComhairle.
4.           IMPLEACHT
BUISÉADACH
Níl aon impleacht ag an togra do bhuiséad an
Aontais Eorpaigh.
5.           EILIMINTÍ ROGHNACHA
Ní ann
dóibh.
2012/0343 (COD)
Togra le haghaidh
RIALACHÁIN Ó PHARLAIMINT NA hEORPA AGUS
ÓN gCOMHAIRLE
lena leasaítear gníomhartha reachtacha
áirithe i réimse staidrimh talmhaíochta agus iascaigh
(Téacs atá ábhartha maidir leis an LEE)
TÁ PARLAIMINT NA hEORPA AGUS
COMHAIRLE AN AONTAIS EORPAIGH,
Ag féachaint don Chonradh ar Fheidhmiú an Aontais
Eorpaigh, agus go háirithe Airteagal 338(1) de,
Ag féachaint don togra ón gCoimisiún Eorpach,
Tar éis dóibh an dréachtghníomh reachtach a
chur chuig na parlaimintí náisiúnta,
Ag gníomhú dóibh i gcomhréir leis an ngnáthnós
imeachta reachtach,
De bharr an méid seo a leanas:
(1)       Mar thoradh ar theacht i bhfeidhm an Chonartha ar Fheidhmiú
an Aontais Eorpaigh (CFAE), caithfear na cumhachtaí atá tugtha don Choimisiún a
ailíniú le hAirteagal 290 agus le hAirteagal 291 den CFAE.
(2)       Tá gealltanas tugtha ag an gCoimisiún[15], maidir le Rialachán (AE) Uimh. 182/2011 ó Pharlaimint na
hEorpa agus ón gComhairle an 16 Feabhra 2011 lena leagtar síos na
rialacha agus na prionsabail ghinearálta a bhaineann leis na sásraí maidir le
rialú ag na Ballstáit ar fheidhmiú inniúlachtaí cur chun feidhme ag an
gCoimisiún[16],
athbhreithniú a dhéanamh ar ghníomhartha reachtacha a bhfuil tagairtí iontu
faoi láthair don nós imeachta rialúcháin lena ngabhann grinnscrúdú i bhfianaise
na gcritéar atá leagtha síos sa Chonradh.
(3)       Ba cheart é a bheith de
chumhacht ag an gCoimisiún gníomhartha tarmligthe a ghlacadh faoi Airteagal 290
den CFAE chun gnéithe áirithe neamhriachtanacha de na gníomhartha reachtacha a
fhorlíonadh nó a leasú, go háirithe chun forbairtí eacnamaíocha, sóisialta agus
teicniúla a chur san áireamh. Ba cheart don Choimisiún a áirithiú nach
gcuirfidh na gníomhartha tarmligthe sin ualach suntasach riaracháin breise ar
na Ballstáit ná ar na freagróirí.
(4)       Tá tagairtí sna gníomhartha
reachtacha i réimse staidrimh talmhaíochta agus iascaigh, dá dtagraítear in
aithrisí 5-13, don nós imeachta rialúcháin lena ngabhann grinnscrúdú agus ba
cheart athbhreithniú a dhéanamh orthu dá bhrí sin i gcomhthéacs na gcritéar atá
leagtha síos sa Chonradh.
(5)       I ndáil le Treoir 96/16/CE
ón gComhairle an 19 Márta 1996 maidir le suirbhéanna staidrimh ar
bhainne agus ar tháirgí bainne[17],
chun taithí a fuarthas agus éabhlóid eacnamaíoch a chur san áireamh, ba cheart
an chumhacht a tharmligean chuig an gCoimisiún gníomhartha a ghlacadh i
gcomhréir le hAirteagal 290 den Chonradh ar Fheidhmiú an Aontais Eorpaigh
i dtaca leis an sainmhíniú ar ghabháltais talmhaíochta, an liosta de tháirgí
bainne a chumdaítear leis na suirbhéanna agus na sainmhínithe caighdeánacha atá
le húsáid nuair atá na torthaí do na táirgí éagsúla á gcur in iúl.
(6)       I ndáil le Rialachán (CE) Uimh. 138/2004
ó Pharlaimint na hEorpa agus ón gComhairle an 5 Nollaig 2003 maidir
leis na cuntais eacnamaíocha talmhaíochta sa Chomhphobal[18], chun taithí a fuarthas agus
éabhlóid eacnamaíoch a chur san áireamh, ba cheart an chumhacht a tharmligean
chuig an gCoimisiún gníomhartha a ghlacadh i gcomhréir le hAirteagal 290
den Chonradh ar Fheidhmiú an Aontais Eorpaigh i dtaca le hIarscríbhinn I agus Iarscríbhinn II
a ghabhann leis an Rialachán sin a thabhairt cothrom le dáta.
(7)       I ndáil le Rialachán (CE) Uimh. 1921/2006
ó Pharlaimint na hEorpa agus ón gComhairle an 18 Nollaig 2006 maidir
le tíolacadh sonraí staidrimh i ndáil le táirgí iascaigh a chuirtear i dtír i
mBallstáit agus lena n-aisghairtear Rialachán (CEE) Uimh. 1382/91 ón
gComhairle[19],
chun forbairtí teicniúla a chur san áireamh, ba cheart an chumhacht a
tharmligean chuig an gCoimisiún gníomhartha a ghlacadh i gcomhréir le hAirteagal 290
den Chonradh ar Fheidhmiú an Aontais Eorpaigh i dtaca le hoiriúnú teicniúil na
nIarscríbhinní a ghabhann leis an Rialachán sin.
(8)       I ndáil le Rialachán (CE) Uimh. 762/2008
ó Pharlaimint na hEorpa agus ón gComhairle an 9 Iúil 2008 maidir le
tíolacadh staidrimh maidir le dobharshaothrú agus lena n-aisghairtear Rialachán
(CE) Uimh. 788/96 ón gComhairle[20],
chun forbairtí teicniúla a chur san áireamh, ba cheart an chumhacht a
tharmligean chuig an gCoimisiún gníomhartha a ghlacadh i gcomhréir le
hAirteagal 290 den Chonradh ar Fheidhmiú an Aontais Eorpaigh i dtaca le
hathruithe teicniúla do na hIarscríbhinní a ghabhann leis an Rialachán sin.
(9)       I ndáil le Rialachán (CE) Uimh. 1165/2008
ó Pharlaimint na hEorpa agus ón gComhairle an 19 Samhain 2008 maidir
le staidreamh beostoic agus feola agus lena n-aisghairtear Treoracha 93/23/CEE,
93/24/CEE agus 93/25/CEE ón gComhairle[21],
chun forbairtí teicniúla a chur san áireamh, ba cheart an chumhacht a
tharmligean chuig an gCoimisiún gníomhartha a ghlacadh i gcomhréir le
hAirteagal 290 den Chonradh ar Fheidhmiú an Aontais Eorpaigh i dtaca le leasuithe
ar Iarscríbhinní I, II, IV agus V a ghabhann leis an Rialachán sin.
(10)     I ndáil le Rialachán (CE) Uimh. 216/2009
ó Pharlaimint na hEorpa agus ón gComhairle an 11 Márta 2009 maidir le
Ballstáit atá ag iascaireacht i limistéir áirithe seachas i limistéir an
Atlantaigh Thuaidh do thíolacadh staidrimh ar ghabháil ainmniúil[22], chun ascnamh teicniúil agus
riachtanais idirnáisiúnta a chur san áireamh, ba cheart an chumhacht a
tharmligean chuig an gCoimisiún gníomhartha a ghlacadh i gcomhréir le hAirteagal
290 den Chonradh ar Fheidhmiú an Aontais Eorpaigh i dtaca le leasuithe ar
Iarscríbhinn I, II, III agus IV.
(11)     I ndáil le Rialachán (CE) Uimh. 217/2009
ó Pharlaimint na hEorpa agus ón gComhairle an 11 Márta 2009 maidir le
Ballstáit atá ag iascaireacht san Atlantach Thiar Thuaidh do thíolacadh
staidrimh ar ghabháil agus ar ghníomhaíocht[23],
chun forbairtí teicniúla agus riachtanais idirnáisiúnta a chur san áireamh, ba
cheart an chumhacht a tharmligean chuig an gCoimisiún gníomhartha a ghlacadh i
gcomhréir le hAirteagal 290 den Chonradh ar Fheidhmiú an Aontais Eorpaigh i
dtaca le leasuithe ar na liostaí de speicis agus na réigiún iascaireachta staidrimh
agus na tuairiscí ar na réigiún sin, chomh maith leis na tomhais, cóid agus
sainmhínithe atá curtha i bhfeidhm maidir le gníomhaíocht iascaireachta,
trealamh iascaireachta, méideanna soithí agus modhanna iascaireachta.
(12)     I ndáil le Rialachán (CE) Uimh. 218/2009
ó Pharlaimint na hEorpa agus ón gComhairle an 11 Márta 2009 maidir le
Ballstáit atá ag iascaireacht san Atlantach Thoir Thuaidh do thíolacadh
staidrimh ar ghabháil ainmniúil[24],
chun ascnamh teicniúil agus riachtanais idirnáisiúnta a chur san áireamh, ba
cheart an chumhacht a tharmligean chuig an gCoimisiún gníomhartha a ghlacadh i
gcomhréir le hAirteagal 290 den Chonradh ar Fheidhmiú an Aontais Eorpaigh i
dtaca le leasuithe ar na liostaí de na speicis agus na réigiún iascaireachta
staidrimh, na tuairiscí ar na réigiúin iascaireachta sin agus ar a mhéid atá sé
ceadaithe comhiomlánú a dhéanamh ar shonraí.
(13)     I ndáil le Rialachán (CE) Uimh. 543/2009
ó Pharlaimint na hEorpa agus ón gComhairle an 18 Meitheamh 2009 maidir
le staidreamh i ndáil le barra agus lena n‑aisghairtear Rialacháin Uimh. 837/90
(CEE) agus Rialachán Uimh. 959/93 (CEE) ón gComhairle[25], chun forbairtí eacnamaíocha
agus teicniúla a chur san áireamh, ba cheart an chumhacht a tharmligean chuig
an gCoimisiún gníomhartha a ghlacadh i gcomhréir le hAirteagal 290 den Chonradh
ar Fheidhmiú an Aontais Eorpaigh i dtaca le hoiriúnú táblaí tarchuir mar atá
leagtha amach san Iarscríbhinn.
(14)     Tá sé ríthábhachtach go
rachadh an Coimisiún i mbun comhairliúchán iomchuí i rith a obair ullmhúcháin,
lena n-áirítear ar leibhéal na saineolaithe. Agus é ag ullmhú agus ag tarraingt
suas gníomhartha tarmligthe, ba cheart don Choimisiún a áirithiú go
dtarchuirfear doiciméid ábhartha do Pharlaimint na hEorpa agus don Chomhairle
go comhuaineach, go tráthúil agus go cuí.
(15)     Cuireann an Buanchoiste um Staidreamh Talmhaíochta (BST) arna bhunú le Cinneadh
72/279/CEE ón gComhairle an 31 Iúil 1972[26] comhairle ar fáil agus tugann
sé cúnamh don Choimisiún a chumhachtaí cur chun feidhme a fheidhmiú faoi na gníomhartha reachtacha dá
dtagraítear in aithrisí 5-13.
(16)     De réir na straitéise maidir
le struchtúr nua don Chóras Staidrimh Eorpach (CSE), a bhfuil sé mar aidhm aige
comhordú agus comhpháirtíocht a fheabhsú i struchtúr pirimide soiléir laistigh
den CSE, ba cheart ról comhairleach a bheith ag an gCoiste um an gCóras
Staidrimh Eorpach (CCSE)[27],
ar coiste é a bunaíodh le Rialachán (CE) Uimh. 223/2009 ó Pharlaimint na
hEorpa agus ón gComhairle an 11 Márta 2009 maidir le staidreamh Eorpach, agus ba
cheart dó cúnamh a thabhairt don Choimisiún a chumhachtaí cur chun feidhme a
fheidhmiú.
(17)     Chuige sin, ba cheart na gníomhartha reachtacha dá
dtagraítear in aithrisí 5-13 a mhodhnú, agus tagairt don CCSE a chur in ionad na
tagartha don BST.
(18)     I gcomhréir le prionsabal na
comhréireachta, tá sé riachtanach agus cuí chun an bunchuspóir a bhaint amach,
mar atá ailíniú na gcumhachtaí atá tugtha don Choimisiún le hAirteagal 290 agus
le hAirteagal 291 den CFAE, rialacha a leagan síos maidir lena leithéid
d’ailíniú i réimse staidrimh talmhaíochta agus iascaigh. Ní théann an Rialachán
seo thar a bhfuil riachtanach chun an cuspóir sin a bhaint amach, i gcomhréir
le hAirteagal 5(4) den Chonradh ar an Aontas Eorpach.
(19)     Chun deimhneacht dhlíthiúil a
áirithiú, is gá nach ndéanfaidh an Rialachán seo difear do na nósanna imeachta
chun bearta atá arna dtionscnamh ach nach bhfuil críochnaithe roimh theacht i
bhfeidhm an Rialacháin seo a ghlacadh.
(20)     Ós rud é nach mbaineann na
leasuithe a rinneadh ar Threoir 96/16/CE ón gComhairle ach le nós imeachta
coiste, ní gá do na Ballstáit an Treoir sin a thrasuí,
TAR ÉIS AN RIALACHÁN SEO A GHLACADH:
Airteagal 1
Leasaítear na gníomhartha reachtacha atá liostaithe san Iarscríbhinn i
gcomhréir leis an Iarscríbhinn chéanna.
Airteagal 2
Ní dhéanfaidh an Rialachán seo difear do na
nósanna imeachta chun bearta a ghlacadh dá bhforáiltear sna gníomhartha reachtacha
san Iarscríbhinn atá arna dtionscnamh ach nach bhfuil críochnaithe roimh
theacht i bhfeidhm an Rialacháin seo.
Airteagal 3
Tiocfaidh an Rialachán seo i bhfeidhm an
fichiú lá tar éis lá a fhoilsithe in Iris Oifigiúil an Aontais Eorpaigh.
Beidh an Rialachán seo ina cheangal
go huile agus go hiomlán agus beidh sé infheidhme go díreach i ngach Ballstát.
Arna dhéanamh sa Bhruiséil,
Thar ceann Pharlaimint na hEorpa              Thar
ceann na Comhairle
An
tUachtarán                                               An tUachtarán
IARSCRÍBHINN
1.
Treoir 96/16/CE ón gComhairle an 19 Márta 1996
maidir le suirbhéanna staidrimh ar bhainne agus táirgí bainne[28].
Leasaítear Treoir 96/16/CE mar seo a
leanas:
(1)
In Airteagal 1, cuirtear an méid seo a leanas
in ionad phointe 2:
‘2. suirbhéanna bliantúla ar tháirgeadh bainne
agus ar a úsáid i measc gabháltas talmhaíochta. Tabharfar de chumhacht don Choimisiún
gníomhartha tarmligthe a ghlacadh i gcomhréir le hAirteagal 6a i ndáil le
sainmhíniú gnóthas talmhaíochta.’
(2)
In Airteagal 3, cuirtear an méid seo a leanas
in ionad mhír 2 agus mhír 3:
'2. Tabharfar de chumhacht don Choimisiún gníomhartha tarlmigthe a
ghlacadh i gcomhréir le hAirteagal 6a i ndáil leis an liosta de tháirgí
bainne a chumdaítear leis na suirbhéanna agus chun sainmhínithe caighdeánacha a
tharraingt suas atá le húsáid agus na torthaí do na táirgí éagsúla á gcur in
iúl.’
(3)          Cuirtear Airteagal 6a isteach
mar seo a leanas:
'Airteagal 6a

1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus na cumhachtaí atá tarmligthe
in Airteagal 1(2) agus Airteagal 3(2) á bhfeidhmiú aige, áiritheoidh an
Coimisiún nach gcuirfidh na gníomhartha tarmligthe ualach suntasach riaracháin
breise ar Bhallstait ná ar na freagróirí.
3.         Tabharfar an chumhacht don
Choimisiún gníomhartha tarmligthe dá dtagraítear in Airteagal 1(2) agus in
Airteagal 3(2) a ghlacadh ar feadh tréimhse neamhchinntithe ó (Oifig na
bhFoilseachán: cuir isteach dáta cruinn theacht i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle an tarmligean cumhachta dá dtagraítear in Airteagal 1(2)
agus in Airteagal 3(2) a chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh,
nó ar dháta níos déanaí a shonrófar ann. Ní dhéanfaidh sé difear do bhailíocht
aon cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 1(2) nó Airteagal 3(2) i bhfeidhm ach
amháin mura ndéanfaidh Parlaimint na hEorpa ná an Chomhairle agóid ina choinne
laistigh de thréimhse dhá mhí ó fhógra faoin ngníomh sin a thabhairt do
Pharlaimint na hEorpa agus don Chomhairle nó más rud é, sula dtéann an tréimhse
sin in éag, go gcuireann Parlaimint na hEorpa agus an Chomhairle araon in iúl
don Choimisiún nach ndéanfaidh siad agóid ina choinne. Cuirfear dhá mhí leis an
tréimhse sin ar thionscnamh ó Pharlaimint na hEorpa nó ón gComhairle.'
(4)          Cuirtear an méid seo a leanas in
ionad Airteagal 7:
'Airteagal 7
1.         Tabharfaidh an Coiste um an gCóras
Staidrimh Eorpach, a bunaíodh le Rialachán (CE) Uimh. 223/2009 ó
Pharlaimint na hEorpa agus ón gComhairle an 11 Márta 2009 maidir le
staidreamh Eorpach, cúnamh don Choimisiún(*). Beidh an coiste sin ina choiste
de réir bhrí Rialachán (AE) Uimh. 182/2011 ó Pharlaimint na hEorpa agus ón
gComhairle an 16 Feabhra 2011 lena leagtar síos na rialacha agus na
prionsabail ghinearálta a bhaineann leis na sásraí maidir le rialú ag na
Ballstáit ar fheidhmiú cumhachtaí cur chun feidhme ag an gCoimisiún(**).
2.         I gcás ina ndéanfar tagairt don
mhír seo, beidh feidhm ag Airteagal 5 de Rialachán (AE) Uimh. 182/2011.
______________
IO L 87, 31.3.2009, lch. 164.
IO L 55, 28.2.2011, lch. 13.
2.
Rialachán (CE) Uimh. 138/2004 ó
Pharlaimint na hEorpa agus ón gComhairle an 5 Nollaig 2003 maidir le
cuntais eacnamaíochta talmhaíochta sa Chomhphobal [29].
Leasaítear Rialachán (CE) Uimh. 138/2004
mar seo a leanas:
(1)        In Airteagal 2, cuirtear an méid seo a leanas in ionad
mhír 2:
'2. Tabharfar de chumhacht don Choimisiún
gníomhartha tarmligthe a ghlacadh i gcomhréir le hAirteagal 4 agus
modheolaíocht an CET á dtabhairt cothrom le dáta aige.’
(2)        In Airteagal 3, cuirtear an
méid seo a leanas in ionad mhír 3:
'3. Tabharfar de chumhacht don Choimisiún gníomhartha
tarmligthe a ghlacadh i gcomhréir le hAirteagal 4 agus an liosta d'athróg
agus na teorainneacha ama do sholáthar sonraí atá leagtha amach in Iarscríbhinn II
á dtabhairt cothrom le dáta aige.’
(3)
Cuirtear an méid seo a leanas in ionad Airteagal 4:
'Airteagal 4
Cumhachtaí tarmligthe a fheidhmiú
1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus na cumhachtaí atá tarmligthe
in Airteagal 2(2) agus Airteagal 3(3) á bhfeidhmiú aige, áiritheoidh an
Coimisiún nach gcuirfidh na gníomhartha tarmligthe ualach suntasach riaracháin
breise ar na Ballstáit ná ar na freagróirí.
3.         Tabharfar an chumhacht gníomhartha
tarmligthe dá dtagraítear in Airteagal 2(2) agus Airteagal 3(3) a
ghlacadh don Choimisiún ar feadh tréimhse neamhchinntithe ó (Oifig na
bhFoilseachán: cuir isteach dáta cruinn theacht i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle an tarmligean cumhachta dá dtagraítear in Airteagal 2(2)
agus in Airteagal 3(3) a chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 2(2) nó Airteagal 3(3) i bhfeidhm ach
amháin mura ndéanfaidh Parlaimint na hEorpa ná an Chomhairle agóid ina choinne
laistigh de thréimhse dhá mhí ó fhógra faoin ngníomh sin a thabhairt do
Pharlaimint na hEorpa agus don Chomhairle nó más rud é, sula dtéann an tréimhse
sin in éag, go gcuireann Parlaimint na hEorpa agus an Chomhairle araon in iúl
don Choimisiún nach ndéanfaidh siad agóid ina choinne. Cuirfear dhá mhí leis an
tréimhse sin ar thionscnamh ó Pharlaimint na hEorpa nó ón gComhairle.'
3.
Rialachán (CE) Uimh. 1921/2006 ó
Pharlaimint na hEorpa agus ón gComhairle an 18 Nollaig 2006 maidir le
tíolacadh sonraí staidrimh i ndáil le táirgí iascaigh a chuirtear i dtír i mBallstáit
agus lena n‑aisghairtear Rialachán (CEE) Uimh. 1382/91 ón gComhairle[30];
Leasaítear Rialachán (CE) Uimh. 1921/2006
mar seo a leanas:
(1)        In Airteagal 6, cuirtear an méid seo a leanas in ionad
mhír 2:
'2. Déanfaidh an Coimisiún imscrúdú ar na tuarascálacha
agus cuirfidh sé a chonclúidí faoi bhráid na mBallstát.'
(2)          Cuirtear an méid seo a leanas in
ionad Airteagal 9:
'Airteagal 9
Na
hIarscríbhinní a thabhairt cothrom le dáta
Tabharfar de chumhacht don Choimisiún
gníomhartha tarmligthe a ghlacadh i gcomhréir le hAirteagal 10a i ndáil le
hoiriúnú teicniúil na nIarscríbhinní.’
(3)        Cuirtear
Airteagal 10a isteach mar seo a leanas:
'Airteagal 10a
Cumhachtaí tarmligthe a fheidhmiú
1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 9 á feidhmiú aige, áiritheoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait ná ar
na freagróirí.
3.         Tabharfar an chumhacht gníomhartha
tarmligthe a ghlacadh dá dtagraítear in Airteagal 9 don Choimisiún ar
feadh tréimhse neamhchinntithe ó (Oifig na bhFoilseachán: cuir isteach dáta
cruinn theacht i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle tarmligean na cumhachta dá dtagraítear in Airteagal 9 a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 9 i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó nó más rud é, sula dtéann an tréimhse sin in éag, go
gcuireann Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
(4)
Cuirtear an méid seo a leanas in ionad Airteagal 11:
'Airteagal 11
Coiste
1.         Déanfaidh an Coiste um an gCóras
Staidrimh Eorpach arna bhunú le Rialachán (CE) Uimh. 223/2009 cúnamh a
thabhairt don Choimisiún. Beidh an coiste sin ina choiste de réir bhrí
Rialachán (AE) Uimh. 182/2011 ó Pharlaimint na hEorpa agus ón gComhairle
an 16 Feabhra 2011 lena leagtar síos na rialacha agus na prionsabail
ghinearálta a bhaineann leis na sásraí maidir le rialú ag na Ballstáit ar
fheidhmiú cumhachtaí cur chun feidhme ag an gCoimisiún(*).
2.         I gcás go ndéanfar tagairt don mhír
seo, beidh feidhm ag Airteagal 5 de Rialachán (AE) Uimh. 182/2011.
______________
IO L 55, 28.2.2011, lch. 13.'
4.
Rialachán (CE) Uimh. 762/2008 ó
Pharlaimint na hEorpa agus ón gComhairle an 9 Iúil 2008 maidir le
tíolacadh staidrimh i ndáil le dobharshaothrú ag Ballstáit agus lena
n-aisghairtear Rialachán (CE) Uimh. 788/96 ón gComhairle[31].
Leasaítear Rialachán (CE) Uimh. 762/2008
mar seo a leanas:
(1)        In Airteagal 6, cuirtear an méid seo a leanas in ionad
mhír 3:
'3. Déanfaidh an Coimisiún imscrúdú ar na tuarascálacha
agus cuirfidh sé a chonclúidí faoi bhráid na mBallstát.'
(2)        In Airteagal 9, cuirtear an
méid seo a leanas in ionad mhír 1:
'1. Tabharfar
de chumhacht don Choimisiún gníomhartha tarmligthe a ghlacadh i gcomhréir le hAirteagal 9a
a bhaineann le hathruithe teicniúla do na hIarscríbhinní.’
(3)        Cuirtear Airteagal 9a isteach
mar seo a leanas:
'Airteagal 9a
Cumhachtaí tarmligthe a fheidhmiú
1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 9(1) á feidhmiú aige, áiritheoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait ná ar
na freagróirí.
3.         Déanfar tarmligean na cumhachta dá
dtagraítear in Airteagal 9 a thabhairt don Choimisiún go ceann tréimhse
neamhchinntithe ama. (Oifig na bhFoilseachán: cuir isteach dáta cruinn theacht
i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle tarmligean na cumhachta dá dtagraítear in Airteagal 9(1) a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 9(1) i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
(4)        Cuirtear an méid seo a leanas in
ionad Airteagal 10:
'Airteagal 10
Coiste
1.         Déanfaidh an Coiste um an gCóras
Staidrimh Eorpach arna bhunú le Rialachán (CE) Uimh. 223/2009 cúnamh a
thabhairt don Choimisiún. Beidh an coiste sin ina choiste de réir bhrí
Rialachán (AE) Uimh. 182/2011 ó Pharlaimint na hEorpa agus ón gComhairle
an 16 Feabhra 2011 lena leagtar síos na rialacha agus na prionsabail
ghinearálta a bhaineann leis na sásraí maidir le rialú ag na Ballstáit ar
fheidhmiú cumhachtaí cur chun feidhme ag an gCoimisiún(*).
2.         I gcás ina ndéanfar tagairt don
mhír seo, beidh feidhm ag Airteagal 5 de Rialachán (AE) Uimh. 182/2011.
______________
IO L 55, 28.2.2011, lch. 13.'
5.
Rialachán (CE) Uimh. 1165/2008 ó
Pharlaimint na hEorpa agus ón gComhairle an 19 Samhain 2008 maidir le
staidreamh beostoic agus feola agus lena n‑aisghairtear Treoir 93/23/CEE,
Treoir 93/24/CEE agus Treoir 93/25/CEE ón gComhairle[32].
Leasaítear Rialachán (CE) Uimh. 1165/2008
mar seo a leanas:
(1)        Cuirtear an méid seo a leanas in ionad Airteagal 18:
'Airteagal 18
Na hIarscríbhinní a thabhairt cothrom le dáta
Tabharfar de chumhacht don Choimisiún
gníomhartha tarmligthe a ghlacadh de réir Airteagal 19 maidir le leasuithe
a dhéanamh ar Iarscríbhinní I, II, IV agus V.’
(2)        Cuirtear an méid seo a leanas in
ionad Airteagal 19:
'Airteagal 19
Cumhachtaí tarmligthe a fheidhmiú
1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 18 á feidhmiú aige, cinnteoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait agus ar
na freagróirí.
3.         Déanfar an chumhacht gníomhartha
tarmligthe a ghlacadh dá dtagraítear in Airteagal 18 a thabhairt don
Choimisiún ar feadh tréimhse neamhchinntithe ó (Oifig na bhFoilseachán: cuir
isteach dáta cruinn theacht i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle an tarmligean cumhachta dá dtagraítear in Airteagal 18 a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 18 i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
6.
Rialachán (CE) Uimh. 216/2009 ó
Pharlaimint na hEorpa agus ón gComhairle an 11 Márta 2009 maidir le
Ballstáit atá ag iascaireacht i limistéir áirithe seachas i limistéir an Atlantaigh
Thuaidh do thíolacadh staidrimh ar ghabháil ainmniúil[33].
Leasaítear Rialachán (CE) Uimh. 216/2009
mar seo a leanas:
(1)        In Airteagal 2, cuirtear an méid seo a leanas in ionad
mhír 5:
'5. Tabharfar
de chumhacht don Choimisiún gníomhartha tarmligthe a ghlacadh i gcomhréir le hAirteagal 5
agus na liostaí de limistéir staidrimh iascaireachta, nó forannáin díobh sin,
agus speiceas á leasú aige.
(2)        Cuirtear an méid seo a leanas in
ionad Airteagal 5:
'Airteagal 5

1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 2(5) á feidhmiú aige, áiritheoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait ná ar
na freagróirí.
3.         Déanfar tarmligean na cumhachta dá
dtagraítear in Airteagal 2(5) a thabhairt don Choimisiún go ceann tréimhse
neamhchinntithe ama. (Oifig na bhFoilseachán: cuir isteach dáta cruinn theacht
i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle an tarmligean cumhachta dá dtagraítear in Airteagal 2(5) a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 2(5) i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
(3)        Cuirtear an méid seo a leanas in
ionad Airteagal 6:
'Airteagal 6
1. Faoin 14 Samhain 1996 cuirfidh na Ballstáit
tuarascáil mhionsonraithe faoi bhráid an Choimisiúin ina mbeidh tuairisc ar
conas a dhíorthaítear na sonraí ar ghabhálacha agus ina sonrófar cé chomh
hionadaíoch agus chomh hiontaofa is atá na sonraí sin. Tarraingeoidh an Coimisiún
suas achoimre ar na tuarascálacha sin lena plé leis na Ballstáit.
2. Déanfaidh na Ballstáit aon mhodhnuithe ar
an bhfaisnéis a sholáthraítear faoi mhír 1 a chur in iúl don Choimisiún
laistigh de thrí mhí ón tráth a dtabharfar isteach na modhnuithe sin.
3. Déanfar tuarascálacha ar mhodheolaíochtaí,
ar infhaighteacht sonraí agus ar iontaofacht sonraí agus saincheisteanna
ábhartha eile a bhfuil baint acu le cur i bhfeidhm an Rialacháin seo a scrúdú
uair sa bhliain leis na Ballstáit.'
7.
Rialachán (CE) Uimh. 217/2009 ó
Pharlaimint na hEorpa agus ón gComhairle an 11 Márta 2009 maidir le
Ballstáit atá ag iascaireacht san Atlantach Thiar Thuaidh do thíolacadh
staidrimh ar ghabháil agus ar ghníomhaíocht[34].

Leasaítear Rialachán (CE) Uimh. 217/2009
mar seo a leanas:
(1)        In Airteagal 2, cuirtear an méid seo a leanas in ionad
mhír 4:
'4. Tabharfar
de chumhacht don Choimisiún gníomhartha tarmligthe a ghlacadh i gcomhréir le hAirteagal 6
agus liostaí na speiceas agus na réigiún iascaireachta staidrimh, agus
tuairiscí na réigiún sin, á leasú aige, chomh maith leis na tomhais, cóid agus
sainmhínithe atá curtha i bhfeidhm maidir le gníomhaíocht iascaireachta,
trealamh iascaireachta, méideanna soithí agus modhanna iascaireachta.’
(2)        Cuirtear an méid seo a leanas in
ionad Airteagal 6:
'Airteagal 6

1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 2(4) á feidhmiú aige, áiritheoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait ná ar
na freagróirí.
3.         Déanfar tarmligean na cumhachta dá
dtagraítear in Airteagal 2(4) a thabhairt don Choimisiún go ceann tréimhse
neamhchinntithe ama. (Oifig na bhFoilseachán: cuir isteach dáta cruinn theacht
i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle tarmligean na cumhachta dá dtagraítear in Airteagal 2(4) a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 2(4) i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
(3)        In Airteagal 7,
cuirtear an méid seo a leanas in ionad mhír 3:
'3. Déanfar tuarascálacha ar mhodheolaíochtaí,
ar infhaighteacht sonraí agus ar iontaofacht sonraí agus saincheisteanna
ábhartha eile a bhfuil baint acu le cur i bhfeidhm an Rialacháin seo a scrúdú
uair sa bhliain leis na Ballstáit.'
8.      Rialachán (CE) Uimh. 218/2009 ó Pharlaimint na hEorpa agus ón
gComhairle an 11 Márta 2009 maidir le Ballstáit atá ag iascaireacht
san Atlantach Thoir Thuaidh do thíolacadh staidrimh ar ghabháil ainmniúil[35].
Leasaítear
Rialachán (CE) Uimh. 218/2009 mar seo a leanas:
(1)        In Airteagal 2, cuirtear an méid seo a leanas in ionad
mhír 3:
'3. Tabharfar
de chumhacht don Choimisiún gníomhartha tarmligthe a ghlacadh i gcomhréir le hAirteagal 5
agus leasuithe á ndéanamh aige ar liostaí na speiceas agus na réigiún
iascaireachta staidrimh, na tuairiscí ar na réigiúin iascaireachta sin agus ar
a mhéid atá sé ceadaithe comhiomlánú a dhéanamh ar shonraí.
(2)        Cuirtear an méid seo a leanas in
ionad Airteagal 5:
'Airteagal 5

1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 2(3) á feidhmiú aige, áiritheoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait ná ar
na freagróirí.
3.         Déanfar tarmligean na cumhachta dá
dtagraítear in Airteagal 2(3) a thabhairt don Choimisiún go ceann tréimhse
neamhchinntithe ama. (Oifig na bhFoilseachán: cuir isteach dáta cruinn theacht
i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle tarmligean na cumhachta dá dtagraítear in Airteagal 2(3) a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 2(3) i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
(3)        In Airteagal 6,
cuirtear an méid seo a leanas in ionad phointe 3:
'3. Déanfar tuarascálacha ar mhodheolaíochtaí,
ar infhaighteacht sonraí agus ar iontaofacht sonraí agus saincheisteanna
ábhartha eile a bhfuil baint acu le cur i bhfeidhm an Rialacháin seo a scrúdú
uair sa bhliain leis na Ballstáit.'
9.
Rialachán (CE) Uimh. 543/2009 ó
Pharlaimint na hEorpa agus ón gComhairle an 18 Meitheamh 2009 maidir
le staidreamh i ndáil le barra agus lena n‑aisghairtear Rialachán Uimh. 837/90
(CEE) agus Rialachán Uimh. 959/93 (CEE) ón gComhairle[36].
Leasaítear Rialachán (CE) Uimh. 543/2009
mar seo a leanas:
(1)        In Airteagal 6, cuirtear an méid seo a leanas in ionad
mhír 2:
'2. Tabharfar
de chumhacht don Choimisiún gníomhartha tarmligthe a ghlacadh i gcomhréir le hAirteagal 8a
agus táblaí tarchuir a oiriúnú aige mar atá leagtha amach san Iarscríbhinn.’
(2)        Cuirtear Airteagal 8a isteach
mar seo a leanas:
'Airteagal 8a
Cumhachtaí tarmligthe a fheidhmiú
1.         Tabharfar an chumhacht don
Choimisiún gníomhartha tarmligthe a ghlacadh faoi réir na gcoinníollacha atá
leagtha síos san Airteagal seo.
2.         Agus an chumhacht atá tarmligthe in
Airteagal 6(2) á feidhmiú aige, áiritheoidh an Coimisiún nach gcuirfidh na
gníomhartha tarmligthe ualach suntasach riaracháin breise ar Bhallstait ná ar
na freagróirí.
3.         Tabharfar tarmligean na cumhachta
dá dtagraítear in Airteagal 6(2) don Choimisiún go ceann tréimhse
neamhchinntithe ama. (Oifig na bhFoilseachán: cuir isteach dáta cruinn theacht
i bhfeidhm an Rialacháin leasaithigh).
4.         Féadfaidh Parlaimint na hEorpa nó
an Chomhairle an tarmligean cumhachta dá dtagraítear in Airteagal 6(2) a
chúlghairm tráth ar bith.
Cuirfidh cinneadh cúlghairme deireadh le
tarmligean na cumhachta atá sonraithe sa chinneadh sin. Beidh éifeacht leis an
lá tar éis fhoilsiú an chinnidh in Iris Oifigiúil an Aontais Eorpaigh, nó ar
dháta níos déanaí a shonrófar ann. Ní dhéanfaidh sé difear do bhailíocht aon
cheann de na gníomhartha tarmligthe atá i bhfeidhm cheana féin.
5.         A luaithe a ghlacfaidh sé gníomh
tarmligthe, tabharfaidh an Coimisiún fógra ina leith do Pharlaimint na hEorpa
agus don Chomhairle go comhuaineach.
6.         Ní thiocfaidh gníomh tarmligthe
arna ghlacadh de bhun Airteagal 6(2) i bhfeidhm ach amháin mura ndéanfaidh
Parlaimint na hEorpa ná an Chomhairle agóid ina choinne laistigh de thréimhse
dhá mhí ó fhógra faoin ngníomh sin a thabhairt do Pharlaimint na hEorpa agus
don Chomhairle nó más rud é, sula dtéann an tréimhse sin in éag, go gcuireann
Parlaimint na hEorpa agus an Chomhairle araon in iúl don Choimisiún nach
ndéanfaidh siad agóid ina choinne. Cuirfear dhá mhí leis an tréimhse sin ar
thionscnamh ó Pharlaimint na hEorpa nó ón gComhairle.'
(3)        Cuirtear an méid seo a leanas in
ionad Airteagal 9:
'Airteagal 9
Nós imeachta coiste
1.         Tabharfaidh an Coiste um an gCóras Staidrimh
Eorpach, a bunaíodh le Rialachán (CE) Uimh. 223/2009 ó Pharlaimint na
hEorpa agus ón gComhairle an 11 Márta 2009 maidir le staidreamh
Eorpach, cúnamh don Choimisiún(*). Beidh an coiste sin ina choiste de réir bhrí
Rialachán (AE) Uimh. 182/2011 ó Pharlaimint na hEorpa agus ón gComhairle
an 16 Feabhra 2011 lena leagtar síos na rialacha agus na prionsabail
ghinearálta a bhaineann leis na sásraí maidir le rialú ag na Ballstáit ar
fheidhmiú cumhachtaí cur chun feidhme ag an gCoimisiún(**).
2.         I gcás ina ndéanfar
tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
______________
IO L 87, 31.3.2009, lch. 164.
IO L 55, 28.2.2011, lch. 13.'
[1]               IO L 55, 28.2.2011, lch. 19.
[2]               IO L 55, 28.2.2011, lch. 13.
[3]               IO L 78, 28.3.1996, lch. 27.
[4]               IO L 33, 5.2.2004, lch. 1.
[5]               IO L 403, 30.12.2006, lch. 1.
[6]               IO L 218, 13.8.2008, lch. 1.
[7]               IO L 321, 1.12.2008, lch. 1.
[8]               IO L 87, 31.3.2009, lch. 1.
[9]               IO L 87, 31.3.2009, lch. 42.
[10]             IO L 87, 31.3.2009, lch. 70.
[11]             IO L 167, 29.6.2009, lch. 1.
[12]             IO L 87, 31.3.2009, lch. 164.
[13]             IO L 179, 7.8.1972, lch. 1 (Cinneadh 72/279/CEE ón
gComhairle an 31 Iúil 1972 lena mbunaítear Buanchoiste um Staidreamh
Talmhaíochta).
[14]             12ú cruinniú den CCSE, 12 Feabhra 2012.
[15]             IO L 55, 28.2.2011, lch. 19.
[16]             IO L 55, 28.2.2011, lch. 13.
[17]             IO L 78, 28.3.1996, lch.27.
[18]             IO L 33, 5.2.2004, lch. 1.
[19]             IO L 403, 30.12.2006, lch. 1.
[20]             IO L 218, 13.8.2008, lch. 1.
[21]             IO L 321, 1.12.2008, lch. 1.
[22]             IO L 87, 31.3.2009, lch. 1.
[23]             IO L 87, 31.3.2009, lch.42.
[24]             IO L 87, 31.3.2009, lch.70.
[25]             IO L 167, 29.6.2009, lch.1.
[26]             IO L 179, 7.8.1972, lch.1.
[27]             JO L 87, 31.3.2009, lch.164.
[28]             IO L 78, 28.3.1996, lch. 27.
[29]             IO L 33, 5.2.2004, lch. 1.
[30]             IO L 403, 30.12.2006, lch. 1.
[31]             IO L 218, 13.8.2008, lch. 1.
[32]             IO L 321, 1.12.2008, lch. 1.
[33]             IO L 87, 31.3.2009, lch. 1.
[34]             IO L 87, 31.3.2009, lch. 42.
[35]             IO L 87, 31.3.2009, lch. 70.
[36]             IO L 167, 29.6.2009, lch. 1.